WhatsApp pregătește o actualizare pentru utilizatorii din întreaga lume. Noua funcție a aplicației a fost așteptată de mulți cu sufletul la gură, iar cei de la Meta promit că va fi de mare ajutor.
WhatsApp este una dintre cele mai folosite aplicații de comunicare la nivel mondial. Zilnic, miliarde de utilizatori fac schimb de mesaje sau de fișiere cu ajutorul aplicației deținute de Meta.
Scopul dezvoltatorilor WhatsApp este acela de a oferi tuturor utilizatorilor o experiența unică de comunicare. Tocmai din acest motiv, frecvent, lucrează la îmbunătățirea unor detalii și la introducerea funcțiilor noi.
În ultima vreme, WhatsApp a pus pe primul loc comunitățile și grupurile de comunicare. Acum, noua funcție este dedicată tot lor și va permite o gestionare mult mai inteligentă și intuitivă a conversațiilor.
Meta are de gând să îmbunătățească securitatea și confidențialitate în interiorul conversațiilor de grup. De asemenea, de acum încolo, administratorii de comunități pot ascunde anumite grupuri de anumiți membri.
Totuși, această nouă funcție nu le va da putere absolută administratorilor. În continuare, pot adăuga sau elimina membri doar în comunitate, nu și în grupurile ascunse din care nu fac parte.
Pe lângă această actualizare, WhatsApp are de gând să mai introducă o funcție menită să simplifice comunicarea din grupurilor. În curând, administratorii pot crea anumite evenimente chiar în corpul conversației.
Deși aceste funcții sună foarte bine, se pare că versiunea nouă WhatsApp se lasă așteptată. Momentan, unele caracteristici nu sunt disponibile nici măcar pe versiunea beta a aplicației.
Tot anul acesta, WhatsApp a anunțat că va introduce un nou instrument de inteligență artificială. Acesta a fost gândit special pentru a-i ajuta pe utilizatori să își editeze pozele direct din aplicație.
Ba mai mult, tot pentru anul acesta este pregătită și funcția ”persoane apropiate”. Cu ajutorul ei, utilizatorii WhatsApp pot partaja fișiere celor din apropiere, fără să li se arate numărul de telefon.